SL Uradni list Evropske unije L 312/49

SKLEP EVROPSKEGA PARLAMENTA, SVETA IN KOMISIJE

z dne 4. novembra 2005

o imenovanju članov nadzornega odbora Evropskega urada za boj proti goljufijam (OLAF)

(2005/833/ES, Euratom)

EVROPSKI PARLAMENT,

SVET EVROPSKE UNIJE,

KOMISIJA EVROPSKIH SKUPNOSTI SO –

ob upoštevanju Pogodbe o ustanovitvi Evropske skupnosti,

ob upoštevanju Pogodbe o ustanovitvi Evropske skupnosti za atomsko energijo,

ob upoštevanju Sklepa Komisije 1999/352/ES, ESPJ, Euratom z dne 28. aprila 1999 o ustanovitvi Evropskega urada za boj proti goljufijam (OLAF) (1) in zlasti člena 4 Sklepa,

ob upoštevanju Uredbe (ES) št. 1073/1999 Evropskega parlamenta in Sveta z dne 25. maja 1999 (2) ter Uredbe Sveta (Euratom) št. 1074/1999 z dne 25. maja 1999 o preiskavah, ki jih izvaja Evropski urad za boj proti goljufijam (OLAF) (3), in zlasti člena 11(2) obeh navedenih uredb,

ob upoštevanju naslednjega:

(1) Člena 11(2) uredb (ES) št. 1073/1999 in (Euratom) št. 1074/1999 določata, da nadzorni odbor Evropskega urada za boj proti goljufijam (OLAF) sestavlja pet neodvisnih zunanjih oseb s kvalifikacijami, ki se v njihovih državah zahtevajo za imenovanje na vodilna delovna mesta v zvezi s področjem dela urada.

(2) Člani nadzornega odbora, imenovani od 1. avgusta 1999, so zaključili svoj mandat in ga ne morejo več podaljšati. Zato je treba čim prej imenovati nove člane.

(3) Člena 11(2) navedenih uredb določata, da člane nadzornega odbora soglasno imenujejo Evropski parlament, Svet in Komisija –

SKLENILI:

Člen 1

1. Za člane nadzornega odbora Evropskega urada za boj proti goljufijam (OLAF) se od 30. novembra 2005 imenujejo naslednje osebe:

— Mr Peter STRÖMBERG

— Mr Kálmán GYÖGYI

— Ms Rosalind WRIGHT

— Mr Luis LÓPEZ SANZ-ARANGUEZ

— Ms Diemut R. THEATO

2. V primeru odstopa iz nadzornega odbora, smrti ali trajne nezmožnosti za delo katere od zgoraj navedenih oseb, se te nadomestijo s prvo osebo, navedeno na naslednjem seznamu, ki še ni bila imenovana v nadzorni odbor:

— Mr Eugeniusz RUŚKOWSKI

— Mr Albertus Hendrikus KORTHALS

— Mr Jaroslav FENYK

— Mr Stefano DAMBRUOSO

Člen 2

Pri opravljanju svojih nalog člani nadzornega odbora ne zahtevajo in ne sprejemajo navodil od nobene vladne ali druge institucije, organa, urada ali agencije.

Ne smejo obravnavati zadeve, v kateri imajo posredno ali neposredno osebno korist, ki bi utegnila ogroziti njihovo neodvisnost, še posebej, če gre za družinske in finančne koristi.

Predloženo dokumentacijo in svoja posvetovanja glede te dokumentacije obravnavajo v strogi tajnosti.

Člen 3

Članom nadzornega odbora se povrnejo stroški, nastali pri opravljanju njihovih nalog, prejmejo pa tudi dnevnico za vsak dan opravljanja teh nalog. Komisija določi znesek tega plačila in postopek za povračilo.

Člen 4

Komisija obvesti zgoraj navedene osebe o tem sklepu in v skladu s členom 1(2) nemudoma obvesti vsako osebo, ki je naknadno imenovana v nadzorni odbor.

To imenovanje je opravljeno v skladu s členoma 11(2) in (3) uredb (ES) št. 1073/1999 in (Euratom) št. 1074/1999. Imenovanje ne posega v morebitne prihodnje spremembe teh določb, ki jih lahko sprejmeta Evropski parlament ali Svet.

Člen 5

Ta sklep se objavi v Uradnem listu Evropske unije.

V Bruslju in Luxembourgu, dne 4. novembra 2005 Za Evropski parlament Predsednik J. BORRELL FONTELLES Za Svet Predsednik Ben BRADSHAW Za Komisijo Podpredsednik Siim KALLAS

(1) UL L 136, 31.5.1999, str. 20.

(2) UL L 136, 31.5.1999, str. 1.

(3) UL L 136, 31.5.1999, str. 8.